Sportuitslae • Laerskool Jan van Riebeeck
Atletiek Interskole 2018 Uitslae
Wes-Kaap Atletiekkampioenskappe se uitslae
Woensdag, 6 Maart 2019 / Atletiek, Nuus, Sportuitslae
Ons is baie trots op Danny Newton en Sophia Liebenberg wat albei vir verspring gekwalifiseer het om aan die Wes-Kaap Kampioenskappe op 3 Maart deel te neem. Danny Newton het 8ste in die Wes-Kaap geëindig en Sophia het 4de geëindig. Dit is ongelooflike prestasies!Baie geluk julle twee.
Donderdag, 28 Februarie 2019 / Atletiek, Nuus, Sportuitslae
Dertien van ons atlete het Saterdag, 23 Februarie, aan die WP kampioenskappe by Coetzenburg deelgeneem. Dit het goed gegaan met die meeste van ons atlete, maar nie almal het dit gemaak om onder die top 3 te eindig en so vir hul WP kleure te kwalifiseer nie. Ons is baie trots op Danny Newton en Sophia Liebenberg wat beide vir verspring 3de geëindig het en so hul WP klere verwerf het. Hulle neem Saterdag in die Paarl deel an die Wes-Kaap byeenkoms. Ons wens hulle alles van die beste toe! Vir die volledige uitslae van die WP Kampioenskappe, volg die SKAKEL.
Kleureatletiekbyeenkoms van 3-5 Desember
Maandag, 10 Desember 2018 / Atletiek, Nuus, Sportuitslae
Baie dankie vir almal se geduld en ondersteuning in ‘n week waar baie dinge gebeur het in die Jannies se lewens. Ons het sommer reën in Desember ook gehad. Ons deel graag met julle die finale uitslae van die atletiekbyeenkoms.
Junior Victor Ludorum: Danny Newton
Junior Victrix Ludorum: Sophia Liebenberg
Senior Victor Ludorum: Alexander Newton
Senior Victrix Ludorum: Jacomien van der Westhuizen
Sang / Geesbeker: Oranjespan
Wenspan: Blouspan, 1935 punte (Oranje het 1752 punte)
Baie geluk aan almal. Ons sal later die span vir Interskole op 26 Januraie 2019 by Groenpunt Atletiekstadion,bekend maak.
2018-FINALE ATLETIEK UITSLAE
O/13 Krieketwedstryd, 28 Feb
Woensdag, 6 Maart 2019 / Krieket, Nuus, Sportuitslae
Die 013-krieketspan het die eerste kwartaal se krieketseisoen op ‘n hoogtepunt afgesluit deur Laerskool Kampsbaai met 34 lopies te klop. Ons manne het eerste gekolf en 113 lopies op die bord gesit. Keegan Schoeman het 53 lopies aangeteken en Jordan Thomas het hom ondersteun en 16 lopies bygedra tot die totaal. Hulle het ‘n sterk vennootskap van 39 lopies gehad, voordat ons ‘n paar vinnige paaltjies verloor het. Kampsbaai is ingestuur om te kolf toe die reën begin val het. Dit het ons manne nie gekeer om alles op die veld te gee nie. Peet en Ruben het albei 3 paaltjies geneem met Jordan, Thornley, Christian en Keegan wat 1 paaltjie elk geneem het om Kampsbaai se wenkoers te vertraag. Christian en Sebatian Boshoff se briljante reaksie vaardighede met die bal het ons seuns in die spel gehou. Alex Newton het dit in styl voltooi met 2 direkte “run outs” en die wedstryd was verby. Dankie manne vir ‘n opwindende wedstyd. Dankie ook aan Christian Boshoff se pa vir die heerlike boereworsrolletjies! Wel gedaan manne, ons sien uit na volgende seisoen!
Krieketuitslae, 26 Februarie
Donderdag, 28 Februarie 2019 / Krieket, Nuus, Sportuitslae
Op Dinsdag, 26 Februarie, het ons O/9 A en B krieketspanne teen Reddam House gespeel. Die A-span het met 2 lopies verloor en die B-span met 8 lopies. Dankie vir ‘n wonderlike seisoen manne, ons maak weer so in die 4de kwartaal.
O/11 Krieketwedstryd, 26 Feb
0/11 A Krieketspan het Woensdag, 26 Februarie, teen Laerskool Kampsbaai gespeel. Hulle kies om eerste te kolf en teken 95 in 20 boulbeurte aan. Taniel Webber neem 2 paaltjies vir sles 6 lopies. Ons slaan toe 87 in ons 20 beurte. Sebastian Maree teken 13 aan. Ons verloor ongelukkig die wedstryd met 9 lopies.
O/9 Krieketwedstryde, 19 & 23 Feb
Donderdag, 21 Februarie 2019 / Krieket, Nuus, Sportuitslae
Die O/9 A-span het Dinsdag Herzlia Weizmann se span met 45 – 21 geklop. Die manne het baie mooi spanwerk getoon tydens hierdie oorwinning. Die O/9 B-span het ook ‘n oorwinning teen Seepunt se B-span gehad met 37-24. Die O/9 A en B spanne het ook verlede Saterdag aan Laerskool Fanie Theron se Mini-Kriekettoernooi deelgeneem en goed gevaar. Die A span het teen Fanie Theron gewen en ongelukkig teen L/S Stellenbosch verloor. Die B span het ongelukkig beide hulle wedstryde verloor, maar baie goeie spangees getoon. Johan Symington en Marais Groenewald het elkeen ‘n medalje ontvang vir speler van die dag.
Ons 0/11’s het Woensdag, 20 Februarie, teen Hout Bay International School gespeel. Ons het besluit om eerste veldwerk te doen. Ons haal hulle uit vir 36. Jan Karsten neem 3 paaltjies en Daniel Hoffman en Taniel Webber elkeen 1. Ons verbeter die lopies binne 6 beurte met net 2 paaltjies plat. Alexander Benecke slaan 19, nie uit nie. Ons wen dus die wedstryd met 8 paaltjies.Welgedaan manne!!
Woensdag, 13 Februarie 2019 / Krieket, Nuus, Sportuitslae
Die O/13-krieketspan het die week teen Seepunt gespeel en met 68 lopies gewen. Ons het die loot gewen en eerste gekolf. Al die seuns, en meisie, Lisa Best, het bygedra tot die oorwinning. Peet Karsten, Jordan Thomas en Ruben Janse van Rensburg het 15 lopies elk bygedra tot die totaal. Thornley Webber was ons top kolwer met 34 lopies. Hy het 7 viere geslaan om ons voorsprong te vergroot. Dit was nou ons beurt met die bal in die hand. Ruben het ‘n briljante eenhandige vangskoot van sy eie boulwerk gevat om die veldwerk af te skop. Hy het geëindig met uitstekende statistieke, 3 paaltjies vir net 3 lopies. Bernard Lombaard, Armand Meyer, Jordan Thomas en Christian Boshoff het almal met een paaltjie bygedra. Die speler van die wedstryd was Thornley Webber, wat uitstekend met die bal en kolf bygedra het, 3 paaltjies vir slegs 7 lopies!!Welgedaan 0/13 en juf Melissa Smook.
Maandag, 11 Februarie 2019 / Krieket, Nuus, Sportuitslae
Donderdag, 7 Februarie 2019 / Krieket, Nuus, Sportuitslae
Vrydag, 1 Februarie 2019 / Krieket, Nuus, Sportuitslae
Die Jan van Riebeeck O13-krieketspan het Kronendal in hul eerste krieketwedstryd van die 2019-seisoen met 5 paaltjies gewen. Ons seuns het eerste geboul en almal het op die veld bygedra. Thornely was ons voorste paaltjiewagter, met 4 paaltjies vir net 4 lopies, gevolg deur Bernard, wat 2 vir 2 geneem het. Beide boulers was op ‘n “hat-trick” gewees! Jordan het met ‘n briljante vangskoot die veldwerk afgehandel en Kronendal is vir net 25 lopies uitgeboul. Hierdie lae totaal was nie maklik om te jaag nie en ons het ‘n paar vroeë paaltjies verloor. Jordan en Bernard het gelukkig die skip op koers gehou en ‘n oorwinning in die sewende boulbeurt verseker. Jordan het boonop 11 nie uit nie, behaal.Welgedaan manne, met ‘n uitstekende eerste wedstryd!
Landloop wedloopuitslae van 17 Mei
Donderdag, 23 Mei 2019 / Landloop, Nuus, Sportuitslae
Ons landloopatlete het Vrydag, 17 Mei, in Vishoek aan hul 3de wedloop deelgneem. Die uitslae is soos volg:
O/7:*Nils le Roux – 3de, Samuel Groenewald – 25ste, Ruben de Ridder – 32ste
O/8:* Jana Olivier – 8ste, Lili-Ann Blomerus – 19de, Delmar Benecke – 11de, Willem Vorster – 37ste
O/9: Marais Groenewald – 11de
O/10: Markus de Ridder – 64ste, Lea de Ridder – 81ste
O/12:* Scarlett van der Merwe – 3de
Wedloop-uitslae van 10 Mei
Maandag, 13 Mei 2019 / Landloop, Nuus, Sportuitslae
Ons atlete het Vrydag aan hul 2de wedloop van die seisoen deelgeneem. Dit het in Constantia plaasgevind. Ons atlete het baie goed gevaar as ‘n mens in gedagte hou dat daar gemiddeld 80 atlete per ouderdom vir seuns en dogters deelneem. Hier volg Vrydag, 10 Mei, se uitslae:
O/7: Nils le Roux – 3de (uitstekend ! ) Samuel Groenewald – 39ste, Ruben de Ridder – 48ste
O/8: Jana Olivier – 1ste (fantasties ! )Lili-Ann Blomerus – 27ste
O/9: Marais Groenewald – 31ste
O/12: Scarlett van der Merwe – 3de (uitstekend ! )Ruben Vorster – 16de, Stephan le Roux – 67ste
Landloopuitslae van 3 Mei
Dinsdag, 7 Mei 2019 / Landloop, Nuus, Sportuitslae
Ons atlete het Vrydag, 3 Mei, aan hul eerste wedloop in Rondebosch deelgeneem. Ons deel graag die uitslae met julle:
o/7: Nils le Roux – 10de, Ruben de Ridder – 41ste
o/9: Zuletha Feirrera – 63ste
o/10: Lea de Ridder – 70ste, Markus de Ridder – 75ste
o/12: Scarlett van der Merwe – ‘n uitstekende 4 de plek ! Ruben Vorster – 30ste
Landloopuitslae vir die WP-byeenkoms, 11 Aug
Vrydag, 17 Augustus 2018 / Landloop, Nuus, Sportuitslae
Ons is baie trots op Scarlett van der Merwe wat op 11 Aug aan die WP-landloopbyeenkoms deelgeneem het.
Sy het 17de geëindig. Ongelukkig moes sy onder die top 6 eindig om na die volgende rondte te gaan.
Ons is egter steeds baie trots op haar prestasie en al haar harde werk.
Donderdag, 21 Junie 2018 / Landloop, Nuus, Sport, Sportuitslae
Landloopuitslae kwartaal 2
Landloopuitslae van 15 Junie
Woensdag, 20 Junie 2018 / Landloop, Nuus, Sportuitslae
Die landloop Jannies het weer Vrydag, 15 Junie, aan ‘n landloopwedloop te St. Augustine’s deelgeneem. Die weer het egter nie saamgespeel nie en die leerders moes in die stormreën deelneem. Dit was egter moeilik om die posisies wat elke leerder behaal het te bepaal, maar ons is steeds besonders trots op elkeen wat die stormweer trotseer het. Welgedaan aan die volgende leerders:
Mieke Huysamen, Michel-Georges Delpierre, Lea de Ridder, Markus de Ridder, Scarlett van der Merwe, Eugenie Delpierre, Adrian Huysamen, Enzo Vorster en Nikolaas Bergh.
Maandag, 11 Junie 2018 / Landloop, Nuus, Sportuitslae
Die landloop is nog volstrek aan die gang en Laerskool Jan van Riebeeck se landlopers het besonder goed in die afgelope twee Vrydae se wedlope gevaar. Ons is baie trots op ons leerders se prestasies, aangesien dit groot byeenkomste met talle deelnemers is. Die prestasies lyk as volg:
Netbalwedstryde van 22 Mei
Vrydag, 24 Mei 2019 / Netbal, Nuus, Sportuitslae
Laerskool Milnerton het Woensdag, 22 Mei, met hul spanne by ons kom kuier. Hulle is twee ligas laer as ons ingeskryf en het gevra om teen ons B-spanne te speel. Hierdie wedstryde se uitslae tel nie vir die ligapunte aan die einde van die seisoen nie. Die uitslae is soos volg:
O/9 B 6 – 0 (wen) vs. Milnerton A
O/10 B 3 -13 (verloor) vs. Milnerton A
O/11 B 3 – 3 (gelyk) vs. Milnerton A
O/12 B 5 -12 (verloor) vs. Melnerton A
Dankie vir al ons spelers en afrigters vir ‘n lekker middag.
O/7 Fair Cape toernooi, 11 Mei
Woensdag, 15 Mei 2019 / Netbal, Nuus, Sportuitslae
Agt van ons O/7 Spelers het Saterdag, 11 Mei, aan die O/7 Fair Cape Toernooi by Durbanville Voorbereiding deelgeneem en teen C-spanne gespeel.
Die uitslae vir die dag:
Gene Louw C – gelykop
Durbanville C – wen
Brackenfell C -wen
Baie dankie vir almal se ondersteuning, die kinders het elke oomblik geniet en het so baie geleer. Baie dankie aan Juffrou Liezel de Jager wat hulle vergesel het.
Netbaluitslae teen Wolraad Woltemade, 13 Mei
Ons netbalspanne het Maandag, 13 Mei, ligawedstryde teen Laerskool Wolraad Woltemade gespeel en al ons spanne het baie goed gevaar. Die uitslae vir die middag is soos volg:
O/9A 10-3 (wen)
O/9B 17-1 (wen)
O/10A 14-0 (wen)
O/11A 18-2 (wen)
O/12A 8-7 (wen)
O/13A 26-1 (wen)
Baie geluk aan al die spelers en afrigters!
O/9 Fair Cape Toernooi, 9 Mei
Vrydag, 10 Mei 2019 / Netbal, Nuus, Sportuitslae
Een van ons O/9 netbalspanne het Donderdag, 9 Mei, aan Durbanville Voorbereiding se jaarlikse Fair Cape toernooi deelgeneem. Dit was ‘n heerlike middag en ons kinders het pragtig gelyk en gespeel. Ons het die span in die C groep ingeskryf a.g.v. die ander skole se groottes, maar dis duidelik as ons na die tellings kyk dat ons nie hoef terug te staan nie.
O/9A JvR 7-1 Bastion O/9C
O/9A JvR 15-1 Panorama O/9C
Baie dankie aan Juf Lize-Mari Schultz wat die span vergesel het. ‘n O/7 span neem Saterdag, 11 Mei, aan die O/7 Fair Cape Toernooi deel.
Netbaluitslae teen Goodwood Park, 6 Mei
Dinsdag, 7 Mei 2019 / Netbal, Nuus, Sportuitslae
Ons netbalspanne het hierdie jaar die geleentheid gehad om bietjie meer oefeninge in te werk voordat ons eerste ligawedstryde begin het en ons pluk nou die vrugte hiervan. Ons het Maandag, 6 Mei, ons eerste ligawedstryde teen Goodwood Park gespeel. Die meeste van ons spanne was betrokke en het gewen. Hier volg die uitslae:
O/9A 12-3 (wen)
O/9B 7-0 (wen)
O/10A 7-0 (wen)
O/10B 2-1 (wen)
O/11A 16-3 (wen)
O/11B 6-0 (wen)
O/12A 7-7 (gelyk)
O/13A 30-6 (wen)
O/13B 12-0 (wen)
O/7 en O/8 wedstryde word vir die sportmangees en ondervinding gespeel, en daar word nie enige telling gepubliseer nie. Beide spanne het baie goed gevaar.
Donderdag, 16 Augustus 2018 / Netbal, Nuus, Sportuitslae
Al was die verkeer in en uit die stad baie druk het ons baie lekker vriendskaplike wedstryde teen Parklands gespeel. Die uitslae is soos volg:
O/9 A 15 – 1 (wen)
O/9 B 0 -1 (verloor) teen O/9
O/10 A 9 – 4 (wen)
O/10 B 4 – 0 (wen)
O/11 A 9 – 6 (wen)
O/11 B 4 – 2 (wen)<
O/12 A 10 – 8 (wen)
O/12 B 3 – 2 (wen)
Netbaluitslae teen Curro Durbanville, 7 Aug
Die kort week het ons nie gestop nie en as dit nie Maandag gereën het nie sou ons twee wedstryde in die week gespeel het. Ongelukkig het Maandag se wedstryde uitgereën, maar Dinsdag het ons nie vir die paar druppels geskrik nie. Die uitslae is soos volg:
O/9 A 15 – 5 (wen)
O/9 B 5 – 0 (wen)
O/10 A 18 – 3 (wen)
O/10 B 5 – 3 (wen)
O/11 A 2 – 5 (verloor)
O/12 B 6 – 2 (wen)
Netbaluitslae teen Table View
Donderdag, 17 Mei 2018 / Netbal, Nuus, Sport, Sportuitslae
Baie dankie vir almal se ondersteuning gedurende die wedstryde teen Laerskool Table View. Ons het heerlike weer gehad en dit was nog lekkerder vir al ons spelers omdat die meeste van die spanne kon speel. Die uitslae is soos volg:
O/9 A 8 – 2 (wen)
O/9 B 0 – 6 (verloor)
O/10 A 6 – 4 (wen)
O/10 B 5 – 8 (verloor)
O/11 A 5 – 5 (gelyk)
O/11 B 3 – 3 (gelyk)
O/12 A 19 – 7 (wen)
O/12 B 6 – 1 (wen)
O/13 A 8 – 9 (verloor)
O/13 B 9 – 7 (verloor)
Ons herinner almal daaraan dat ons nie die O/7 en O/8 uitslae publiseer nie, want die fokus van hierdie wedstryde is deelname en spelers wissel ook gereeld posisies.
Ons speel volgende week teen Laerskool Goodwood Park tuis. Hulle behoort ook vir die meeste van ons spanne opponente te stuur. Die e-pos vir hierdie wedstryde sal binnekort gestuur word.
Rugbyuitslae van 22 Mei
Vrydag, 24 Mei 2019 / Nuus, Rugby, Sportuitslae
Van ons O/7, O/8 en O/9 rugbyspelers het Woensdag, 22 Mei, saam met hul afrigters by Laerskool Kenridge gaan kuier en van hul spanne aangevat. Ons het teen hul A en C spanne gespeel. Kenridge is ‘n skool met meer as 1000 leerders en ons was baie op ons senuwees vir hierdie middag, maar die Jannies is nie bang nie en ons het hulle vierkantig in die oë gekyk. Ons spelers het gewys waarvan hulle gemaak is en die uitslae is soos volg:
O/7 B 8 – 4 (wen) vs. Kenridge C
O/7 A 0 – 5 (verloor) vs. Kenridge A
O/8 B 5 – 2 (wen) vs. Kenridge C
O/8 A 0 – 2 (verloor) vs. Kenridge A
O/9 B 4 – 1 (wen) vs. Kenridge C
O/9 A 0 – 7 (verloor) vs. Kenridge A
Ons is baie trots op ons spelers en sê baie dankie vir ons afrigters, juf Smook, mnr. Pieterse, Coach Mure en Coach Shaun vir hul ondersteuning en tyd.
Rugby teen Elkanah House, 15 Mei
Donderdag, 16 Mei 2019 / Nuus, Rugby, Sportuitslae
Ons O/9 tot O/13 rugbyspanne het Woensdag, 15 Mei, vriendskaplike wedstryde teen Elkanah House se spanne gespeel. Dit het baie goed gegaan ons O/9 A span het ‘n astronomiese oorwinning behaal.
O/9 A [7-a-side] 70 – 0 (wen)
O/9 B [7-a-side] 10 – 20 (verloor)
O/11 A [15-a-side] 31 – 0 (wen)
O/13 A [10-a-side] 21 – 0 (wen)
Dinsdag, 30 April 2019 / Nuus, Rugby, Sportuitslae
Rugbywedstryde teen Parklands College, 24 April
Donderdag, 25 April 2019 / Nuus, Rugby, Sportuitslae
Ons O/9 – O/13 rugbyspanne het Woensdag, 24 April, hul eerste wedstryde vir die seisoen teen Parklands College gespeel. Hierdie was vriendskaplike wedstryde en het as lekker opwarming vir die seisoen gedien. Ons spanne het hul baie goed van hul taak gekwyt en wen al hul wedstryde vir die middag.
O/9A 3-2 (wen)
O/9B 8-1 (wen)
O/11A 31-10 (wen)
O/11B 46-0 (wen)
O/13A 38-17 (wen)
Die volgende wedstryde is by Laerskool Van Riebeeckstrand in Melkbosstrand op Maandag, 29 April.
Rugbyuitslae teen Edgemead, 29 Aug
Donderdag, 30 Augustus 2018 / Nuus, Rugby, Sportuitslae
Hierdie wedstryde was harde wedstryde vir beide skole. Beide skole het spelers gehad wat ‘n besoek by die hospitaal gemaak het. Almal is gelukkig piekfyn en geen ernstige beserings is opgedoen nie. Ons spanne het soos volg gevaar:
O/8 B wen 5 -2
O/8 A wen 4-0
O/9 verloor 3-4
O/11 wen 29 -0
O/13 verloor 10 -22
Die O/11 span is hierdie jaar onoorwonne met hul ligawedstryde. Baie geluk manne,ons is baie trots op julle en julle afrigter,mnr. Theuns van der Bank.
Donderdag, 23 Augustus 2018 / Nuus, Rugby, Sportuitslae
Al het ons busse bietjie laat by die skool weggekom, het almal dit darem gemaak tot by Table View en lekker rugby gespeel. Die uitslae vir die wedstryde was soos volg:
O/8 wen 2 – 1
O/9 gelyk 3 – 3
O/11 wen 12 – 0
Die O/13 span het nie gespeel nie, want hulle vetrek Donderdag, 23 Augustus, op ‘n toer na George.
Rugbyuitslae teen Curro Century City, 15 Aug
Donderdag, 16 Augustus 2018 / Nuus, Rugby, Sportuitslae
Ons het ‘n baie goeie middag teen Curro Century City gehad. Al ons spanne het hul wedstryde gewen.
O/7 wen 7 – 0
O/8 wen 5 – 1
O/9 wen 3 – 2
O/11 wen 24 – 0
O/13 wen 20 – 19
Ons het op die Hoërskool se Buysveld teen Sunningdale se spanne gespeel. Dit het baie goed gegaan met ons rugbyspanne. Die uitslae vir die dag is:
O/ 7 wen 3 – 2
O/8 wen 10 – 0
O/9 verloor 4 – 5
O/11 wen 74 – 5
O/13 wen 31 -12
Vanaf O/7 tot O/9 … dui ons die aantal drieë aan.
Woensdag, 30 Mei 2018 / Nuus, Rugby, Sportuitslae
Ons klein manne, 0/7 en 0/8, het die kwartaal op ‘n hoogtepunt klaargemaak deur beide hulle wedstryde te wen. Ons 0/7’s was vasgevang in ‘n titaniese stryd en beide spanne het baie mooi rugby gespeel. Die wil was net sterker en hulle het die wedstryd gewen met twee drieë teenoor nul. Die 0/8’s het keer op keer gewys hulle is ‘n span wat nie maklik terugstaan vir enige span nie en het die wedstryd gemaklik gewen. Die volgende wedstryde is vroeg in die derde kwartaal. Vir die wedstrydbepalings, gaan kyk op ons webtuiste vir die volledige uiteensetting van alle wedstryde.
Maandag, 28 Mei 2018 / Nuus, Rugby, Sportuitslae
Vrydag, 24 Mei 2019 / Nuus, Skaak, Sportuitslae
Jan Karsten, Petrus Bosman en Louis Bosman was die afgelope naweek in Mosselbaai vir die Wes-Kaap Skole Individuele skaakkampioenskappe. Hulle het al drie die WP-span (deesdae die Metro-span), verteenwoordig. Die onderskeie streke WP (Metro), Boland, Weskus, Eden en Overberg se spanne het deelgeneem. Dis ongeveer 80 spelers per ouderdomsgroep.
Louis het vir O/9 seuns deelgeneem en met 4/6 punte het hy 11de geeindig. Petrus het vir O/11 seuns deelgeneem en het 4.5/5 punte gekry. Hy was siek en moes een rondte onttrek. Hy het nog steeds 12de geeindig. Ons het ongelukkig nie Jan se punte nie. Baie geluk aan al hierdie spelers. Ons wens vir hulle alle sterkte toe vir die pad vorentoe.
Vriendskaplike skaakwedstryde vs. St Cyprian’s, 17 Mei
Maandag, 20 Mei 2019 / Nuus, Skaak, Sportuitslae
Ons het laas Vrydag, 17 Mei, ‘n vriendskaplike wedstryd teen St. Cyprians gespeel. Die graad 4 en 5 leerders het die geleentheid aangegryp en dit was ‘n wonderlike leerproses. Elke Jannie wat gespeel het, het hulle beste gegee. Mooi so Jannies!
Curro Hermanus Skaaktoernooi, 10 Mei
Maandag, 13 Mei 2019 / Nuus, Skaak, Sportuitslae
Ons eerste skaaktoernooi vanjaar was by Curro Hermanus. Dit was van ons spelers se eerste skaaktoernooi. Hierdie toernooi het uit 3 rondtes bestaan en die spelers het elk teen tyd gespeel. Ons 6 spelers het 1 uit 3 rondtes gewen. Ons wil graag vir die volgende leerders bedank: Louis Bosman, Heino du Plooy, Melandi du Plooy, Gideon van Zyl, Heinke Punt en Dietz Punt.Baie dankie aan juf. Raché de Goede wat hulle vergesel het en baie dankie aan die ouers wat met die vervoer gehelp het !
Maandag, 29 April 2019 / Nuus, Skaak, Sportuitslae
Vrydag, 12 April 2019 / Nuus, Skaak, Sportuitslae
Donderdag, 4 April 2019 / Nuus, Skaak, Sportuitslae
Twee van ons leerders het gedurende die vakansie aan die geslote SA Junior skaakkampioenskappe deelgeneem. Hierdie is ‘n jaarlikse toernooi waar die top spelers in elke ouderdomsgroep meeding om SA kleure.
Carla Snijders het 3/9 behaal in die Meisies o/12 groep. Sy het algeheel 19de geëindig. Petrus Bosman het 4.5/9 behaal in die Seuns o/10 groep en het algeheel 19de geëindig. Baie geluk julle!
Uitslae van Metro Individuele skaakproewe.
Woensdag, 6 Maart 2019 / Nuus, Skaak, Sportuitslae
Ons het 8 leerders wat Vrydag en Saterdag aan die Metro Individuele skaakproewe deelgeneem het. Hulle posisies na die naweek is soos volg op die ranglys: Emma Snijders 6de vir O/7 & O/9 dogters; Melandi du Plooy 25ste vir O/7 & O/9 dogters; Louis Bosman 3de vir O/9 seuns; Petrus Bosman 3de vir O/11 seuns; Jan Karsten 15de vir O/11 seuns; Liezel Snijders 16de vir O/13 dogters; Bernard Lombaard 35ste vir O/13 seuns en Keegan Schoeman 41ste vir O/13 seuns. Die leerders wat onder die top 12 geëindig het, ontvang hul WP kleure. Baie geluk almal!
Inter-Metro Skaakproewe, 1 & 2 Maart
Donderdag, 28 Februarie 2019 / Nuus, Skaak, Sportuitslae
Ons skool is bevoorreg om 8 leerders te hê wat aan die Inter-Metro Skaakproewe by Hoërskool Brackenfell gaan deelneem. Hulle sal die naweek vir hul WP klere kompeteer. Baie geluk en sterkte aan die volgende spelers: Emma Snijders, Melandi du Plooy, Louis Bosman, Petrus Bosman, Jan Karsten, Liezel Snijders, Bernard Lombaard en Keegan Schoeman.
Skaaktoernooi by Klein Boishaai, Paarl
Donderdag, 6 September 2018 / Nuus, Skaak, Sportuitslae
Vier van ons skaakspelers het Vrydag, 31 Augustus, aan ‘n skaaktoernooi by Klein Boishaai in die Paarl deelgeneem. Dit was ‘n wonderlike ervaring vir ons spelers en baie lekker om bietjie teen ander skole te kompeteer.
Ons het teen 3 skole gespeel. Ons het het verloor teen Eversdal 4-0; wen vir Bridgehouse 4-0 en verloor teen Klein Boishaai 3-1.
Ons sien uit daarna om in die toekoms weer te gaan.Groot dankie aan Kees Snijders wat hulle vergesel het!
Onder van links na regs: Keegan Schoeman, Bernard Lombaard, Liezel Snijders en Jan Karsten
Maandag, 20 Augustus 2018 / Nuus, Skaak, Sportuitslae
Ons agt skaakspelers het behoorlik hulle skuiwe strategies beplan en vir Herzlia Highlands 6-2 geklop. Ons ligawedstryde hierdie jaar is iets om dop te hou, aangesien ons spanlede sover nog nie ‘n wedstryd verloor het nie!!
Kleurgala uitslae van 22 Feb en 1 Maart
Woensdag, 6 Maart 2019 / Nuus, Sportuitslae, Swem
Na afloop van beide kleurgalas deel ons graag die UITSLAE met julle. Die Juniorbekers word toegeken vanuit die O/10 & O/11 leerders.
Beste junior meisie: Lisa-Marie Marais-beker – Sophia Liebenberg.
Beste junior seun: Marie-Louise Lubbe-beker – Alexander Benecke.
Die Senior bekers word toegeken vanuit die O/12 & O/13 leerders.
Beste senior meisie: Hattingh-beker – Kianna-Gro Liversage.
Beste senior seun: Riëtte van Reenen-beker – Dawid Adler
Na die Junior gala het die spanne met 119 punte verskil: Blouspan 339 punte en die Oranjespan 458 punte. Na afloop van die Senior gala het die verskil bietjie gekrimp na slegs 100 punte: Blouspan 1072 punte en die Oranjespan 1172 punte. Die Oranjespan wen die Kleurgala! Baie geluk aan almal wat deelgeneem het. Daar is ses dogters wat ons in besonder wil bedank vir hulle wonderlike gedrag en die uitleef van die skool se waardes. Hulle het die hele dag (1 Maart) gesorg dat die beamptes genoeg het om te drink en ook rommel opgetel en so gehelp om ons skoolterrein skoon te hou: Jade Landsman, Lizaan Swarts, Berlin Colerich, Lameez Booysen, Layla Crouse en Kylie du Bruyn. Vir die uitslae van die dag, kliek op die SKAKEL.
Kampsbaai Swemgala, 22 Feb
Donderdag, 28 Februarie 2019 / Nuus, Sportuitslae, Swem
Ons swemspan het Vrydag, 22 Februarie, aan die Kampsbaai Swemgala deelgeneem. Hierdie gala is ‘n aflosgala, dit beteken dat alle items wat plaasvind ‘n aflos formaat aanneem. Hulle het nie hierdie jaar ‘n algehele wenskool aangekondig nie, maar ons het 9 van die 28 items gewen. Die uitslae is aan ons in ‘n PDF formaat gestuur sonder enige posisies wat toegeken is, daarom is dit na die tyd ingeskryf:
Swemgala Gr.1-3 Uitslae 2018
Dinsdag, 20 November 2018 / Nuus, Sport, Sportuitslae, Swem
Swemgala Gr.1-3 Uitslae
Swemgala Gr.4-7 Uitslae 2018
Maandag, 12 November 2018 / Nuus, Sport, Sportuitslae, Swem
Swemgala Gr.4-7 - Uitslae 2018
Uitslae van Swemgala, 17 Okt.
Maandag, 22 Oktober 2018 / Sport, Sportuitslae, Swem
Swemgala-uitslae 17 Okt 2019
Vrydag, 5 April 2019 / Nuus, Sportuitslae, Tennis
1. JvR (21 punte)
2. Monte Vista (8 punte)
3. CBC (1 punt)
3. Parklands (1 punt)
1. JvR (16 punte)
2. Table View (15 punte)
3. Bloubergridge (13 punte)
4. Elkanah Senior Primary (12 punte)
5. Parklands Prep (7 punte)
6. Sunningdale (2 punte)
7. Curro Century City (1 punt)
Tennis dubbelstoernooi, 1 Maart
Maandag, 4 Maart 2019 / Nuus, Sportuitslae, Tennis
Vrydag, 1 Maart, het ses van ons tennisspelers aan ‘n dubbelstoernooi by Laerskool Table View deelgeneem. Baie geluk aan die dubbelspare, Fredrich Erasmus en Mia Symington asook Jacques Loubser en Jacomien van der Westhuizen wat beide tweede in hulle poel geëindig het. Peet Karsten en Leila Lonte het in die finaal teen twee seuns van Durbanville gespeel en uit sestien spanne algeheel tweede geëindig. Baie geluk aan al hierdie spelers – ons is baie trots op julle!
Tenniswedstryde, 27 Feb
Donderdag, 28 Februarie 2019 / Nuus, Sportuitslae, Tennis
Twee van ons tennisspanne het Woensdag, 27 Februarie, wedstryde gespeel. Die Gemengde A-span (Sebastian Boshoff, Katrien Stimie, Chiara Roodt en Darren Cloete) het hulle wedstryd teen Parklands Prep met 6 – 0 gewen. Die Gemengde B-span (Marcel Eygenberger, Daniel van Reenen, Neena Lonte en Luca Zulch) het ook ‘n goeie middag gehad teen Elkanah House en met 5-1 gewen. Baie geluk julle! Ons het drie gemengde dubbelsspanne wat Vrydag, 1 Maart by Laerskool Table View aan ‘n toernooi deelneem. Baie sterkte en geniet dit.
Donderdag, 21 Februarie 2019 / Nuus, Sportuitslae, Tennis
Drie van ons tennisspanne het Woensdag, 20 Februarie, wedstryde gespeel. Die Dogters A-span (Leila Lonte, Mia Symington, Katrien Stimie en Neena Lonte) het teen Van Riebeeckstrand se Dogters B-span gespeel en 5-1 gewen. Die Gemengde A-span (Fredrich Erasmus, Marcel Eygenberger, Chiara Roodt en Darren Cloete) het hulle wedstryd teen CBC met 5 – 1 gewen. Die Gemengde B-span (Sebastian Maree, Luca Zulch, Sebastian Boshoff en Lukas Wasserman) het ook ‘n goeie middag gehad teen Parklands Prep en met 5-1 gewen.Baie geluk !
Tenniswedstryde, 13 Feb
Donderdag, 14 Februarie 2019 / Nuus, Sportuitslae, Tennis
Ons Gemengde A en B spanne het Woensdag, 13 Februarie, onderskeidelik teen Monte Vista en Curro Century City wedstryde gespeel. Die Gemengde A span (Jacomien van der Westhuizen, Marcel Eygenberger, Daniel van Reenen en Lukas Wasserman) het 4-2 teen Monte Vista gewen. Die Gemengde B span (Leila Lonte, Neena Lonte, Darren Cloete en Daniel van Dyk) het teen Curro Century City 6 – 1 gewen. Baie geluk julle!
Donderdag, 31 Januarie 2019 / Nuus, Sportuitslae, Tennis
Ons seuns en dogters A- spanne het gister al die pad Brackenfell toe gegaan om teen Laerskool Bastion se Seuns O/13 B en Dogters O/13 A spanne te speel. Bastion het al 1900 leerders en het ons met oop hande en harte verwelkom. Dit was ‘n tawwe stryd vir ons dogters en hulle het ongelukkig verloor. Die Seuns het nie teruggestaan nie en het ‘n oorwinning van 6-0 gehad. Ons Dogterspan het bestaan uit Leila Lonte, Mia Symington, Jacomien van der Westhuizen en Heloïse Strauss. Die Seunspan was Alexander Newton, Marcel Eygenberger, Danny Newton en Daniel van Reenen. Ons sien baie uit na hierdie seisoen!
Dinsdag, 20 November 2018 / Nuus, Sportuitslae, Tennis
Tennisuitslae, 29 -31 Okt
Donderdag, 1 November 2018 / Nuus, Sportuitslae, Tennis
Ons spanne het besonder goed gedoen hierdie week en het al hul wedstryde gewen.
Gemeng A: Leila Lonte, Daniël Grutter, Marcel Eygenberger en Mia Symington wen 5 – 1 teen Monte Vista.
Gemeng C: Daniel van Reenen, Heloise Strauss, Willem van As en Katrien Stimie wen 6 – 0 teen Table View
Seuns A: Peet Karsten, Alexander Newton, Jan Karsten en Fredrich Erasmus wen 6 – 0 teen CBC St John’s
Baie geluk ,ons is BAIE trots op julle !
Tennisuitslae, 25 Okt
Donderdag, 25 Oktober 2018 / Nuus, Sportuitslae, Tennis
Ons spanne het baie goed gevaar die week. Ons uitslae is soos volg:
Gemeng A:Leila Lonte, Daniël Grutter, Marcel Eygenberger en Mia Symington – wen 6-0 teen Parklands Junior Prep
Gemeng B: Hannah Badenhorst, Jacomien van der Westhuizen, Annabel de Jager en Héloïse Strauss – verloor 0-6 teen Table View.
Seuns A: Alexander Newton, Fredrich Erasmus, Daniel van Reenen en Danny Newton – wen 6-0 teen Bloubergridge